**Hora unirii de unul singur**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hai să dăm mână cu mână

am cântat nu prea demult

şi de-atunci limba română

plânge şi eu n-o ascult

Am cântat nu prea demult

hei deşteaptă-te române

iarba rea însă n-am smuls

doar neghina îmi rămâne

Hei deşteaptă-te române

căci din nou limba română

în cuvinte mici apune

hai să dăm mână cu mână

Să cântăm de nu-i prea mult

taci şi tu că eu te-ascult

Costel Zăgan , Poeme infracţionale